Perumahan Penjawat Awam 1Malaysia

Perumahan Penjawat Awam 1Malaysia (PPA1M) telah dilancarkan oleh Kerajaan Malaysia pada tahun 2013. Dimana keputusan Jemaah Menteri pada 30 Januari 2013 telah bersetuju supaya satu inisiatif atau pendekatan di kaji untuk membolehkan penjawat awam terutamanya yang berpendapatan rendah dan sederhana dapat memiliki rumah dengan harga yang berpatutan. 

Sebagai langkah permulaan program PPA1M, YAB Perdana Menteri pada 18 April 2013 lalu telah mengumumkan program pembangunan 10,336 unit rumah bagi tujuan Program PPA1M di Putrajaya. Harga ditawarkan bagi skim perumahan ini adalah di antara RM150,000 hingga RM300,000 mengikut keluasan lantai minima tidak kurang dari 1,000 kaki persegi hingga 1,500 kaki persegi.

Selaras dengan pengumuman tersebut, Perbadanan Putrajaya telah melancarkan dan melaksanakan projek PPA1M Putrajaya (Fasa 1) dan projek ini dijangka siap pada tahun 2017 / 2018. Manakala cadangan pembangunan PPA1M Putrajaya (Fasa 2), masih dalam peringkat perancangan.

Tujuan PPA1M 
Program PPA1M adalah salah satu usaha yang telah diambil oleh Kerajaan bagi membantu penjawat awam memiliki kediaman yang mampu dimiliki dan berkualiti.

Kaedah Perlaksanaan 
Perbadanan Putrajaya bertindak sebagai penyelaras dan pelaksana kepada pembangunan Program PPA1M bagi kawasan Putrajaya, termasuklah merancang, membina, menjual, memilih pembeli dan menyelenggara bangunan ini sehingga ianya di laksanakan sepenuhnya.

Permohonan PPA1M

Syarat-syarat permohonan 
 Warganegara Malaysia
 Berumur 16-60 tahun
 Kepada Kakitangan Kerajaan Kategori JUSA C dan ke bawah dengan pendapatan bulanan RM10,000 ke bawah
 Sah dalam jawatan (Tetap)
 Tinggal / Bekerja di Putrajaya (Keutamaan)
 Keutamaan kepada pendapatan isi rumah tidak melebihi RM10,000
 Pemohon / Pasangan belum memiliki PPA1M di mana-mana negeri / Putrajaya
 Pengemukaan Borang M (Pengesahan Bahagian Pengurusan Sumber Manusia - BPSM) yang lengkap
 Patuh kelayakan Pendapatan dan Kategori rumah yang dipilih (Fasa 2)
 Pangsapuri 850 - 950 kp (RM90,000 - RM120,000)
 Pendapatan suami dan isteri tidak melebihi RM6,000 (Gaji Pokok)
 Pangsapuri 1000 kp (RM150,000 - RM220,000)
 Pendapatan suami dan isteri tidak melebihi RM10,000 (Gaji Pokok)
 Pangsapuri 1200 kp (RM221,000 - RM260,000)
 Pendapatan suami dan isteri tidak melebihi RM10,000 (Gaji Pokok)

Syarat-syarat pemilikan 
 Sekatan Moratorium 10 tahun akan dikenakan di mana rumah yang dibeli tidak boleh dipindah milik atau dijual tanpa kebenaran kerajaan
 Tidak boleh disewa / ditukar guna ruang (contoh: kepada pejabat, tadika, taska, dan lain-lain)
 Tidak boleh mengubah fasad luaran rumah / mengecat semula
 Tidak boleh ubahsuai tanpa Kebenaran Merancang Perbadanan Putrajaya
 Tidak boleh menduduki kuarters kerajaan di dalam kawasan Putrajaya

Harga asas rumah

Penentuan unit 
 Melalui cabutan undian (mengikut beberapa siri cabutan)

Kediaman PPA1M

Rujukan 

PPA1M